|  |  |  |
| --- | --- | --- |
| Referat fra styremøte i fORSKERFORBUNDET VED oslomet | | |
|  |  | |
| Møteleder: | Inger-Lise Neslein (Fakultet for helsevitenskap) | |
|  | . | |
| Møtetid: | 17. september, kl. 14.30-17.00 | |
|  |  | |
|  |  | |
| Tilstede: | Erik Dahlgren (Fellesadministrasjonen), Silje Skuland (SVA), Bennedichte C.R. Olsen (Fakultet for samfunnsvitenskap), Audun Sanderud (Fakultet for helsevitenskap), Anne-Catrine Wolden (Fakultet for lærerutdanning og internasjonale studier), Bjørn Ervik (Fellesadministrasjonen), Ismail Hassan (Fakultet for teknologi, kunst og design) | |
| Referent:  Forfall: | Arve Angen (Fellesadministrasjonen)  Nina Gram Garman (Fakultet for lærerutdanning og internasjonale studier) | |
|  |  | |
| **Sak nr:** | **Sak:** | **Oppfølging,**  **ansvar, frist** |
| **1** | **Godkjenning av innkalling og referat**  Innkalling og referat fra forrige styremøte ble godkjent. |  |
| **2** | **Runde rundt bordet**  Gjennomgående temaer i klubbene var organisasjonsendringer, og de pågående lønnsforhandlingene.  Vi har fått inn 202 krav totalt til 2.5.1-forhandlingene i høst.  Styret tok opp på møtet kriteriene for høstens lønnsforhandlinger, og det var enighet om at de opprinnelige kriteriene skulle følges: 1-3 lønnstrinn, et øvre kronebeløp på kr. 50000, om ikke helt særskilte begrunnelser forelå.  Det ble i diskusjonen understreket enigheten om at det var viktig å forholde seg til det som var kommunisert til medlemmene, blant annet om at medlemmer som fikk i 2018 ikke kunne påregne å bli prioritert. |  |
| **3** | **IDF-saker**  Forhandlingssak:  88/19-Organisasjonsendring – oppretting av ny seksjon ved Avdeling for økonomi  Forslag til vedtak: Opprettelse av ny seksjon i Avdeling for økonomi, og omdisponering en vakant seniorrådgiverstilling til seksjonssjef. Ti med-arbeidere vil bli overflyttet fra de andre fellesadministrative enhetene og fra fakultetene til Avdeling for økonomi.  Saken har vært drøftet i lokale IDF, AMU, og det skal ha vært gjennomført ROS-analyser med berørte medarbeidere og ledere. Referatet fra idf på LUI mangler i sakspapirene. Anne-Catrine videresender referatet derfra.  Vi er usikre på om det her faktisk har vært gjennomført individuelle samtaler med de berørte, slik det står i papirene. Dette må være gjort først. Det skal innføres nytt innkjøpssystem fra 1.10, noe som vil føre til mye ekstraarbeid for disse medarbeiderne. Den kommende organisasjonsutredningen kan også få følger for hvordan økonomiavdelingen skal organiseres.  Vi vil derfor be om utsettelse. Rutiner for organisasjonsendringer skal følges.  Styret stusser over at det nå ønskes en sentralisering, mens det tidligere var slik at dette området skulle desentraliseres. Hva ligger bak denne endringen? Styret lurer også på hva som er det neste som ønskes sentralisert – er det f.eks. HR?  Orienteringssaker:  Konsulentbruken i fellesadministrasjonen, satsingsområdet organisasjon og medvirkning, program for ledelse under endring og omstilling og disponering av lokaler i 7. etasje P32.  Det er utarbeidet en oversikt over kjøp av eksterne konsulenttjenester i Fellesadministrasjonen. I 2017 ble det brukt 11 millioner kroner, i 2018 23 millioner kroner og 24 millioner kroner hittil i 2019 (tom. 31. august).  Styret mener at disse beløpene må ned fremover. OsloMet bruker for mye penger på konsulenttjenester.  Erik orienterte styret om at man nå skal gjeninnføre ordningen med at ansattrepresentantene i styret i OsloMet og de hovedtillitsvalgte har et eget møte før styremøtene i OsloMet.  På styremøtene i FF-OsloMet skal det fremover orienteres om hva som skjedde på siste sentrale IDF-møte, under runden rundt bordet. | **Anne- Cathrine**  **Erik sjekker dette**  **Erik/Arve sjekker dette**  **Erik/Arve tar dette opp i IDF-møtet** |
| **4** | **Ou-aktiviteter 2020**  Spørsmålet til styret på møtet var hva hvilke OU-aktiviteter vi skal søke på for neste år, og hvor vi eventuelt skal reise.  Styret vedtok at vi skal søke om lignende aktiviteter som tidligere, dvs.:   * Seminar på Kiel-fergen for alle medlemmer () * Årsmøteinnslag med påfølgende middag (våren 2020) * Seminar våren 2020 for styre- og klubbstyremedlemmer og våre ansattrepresentanter * Juletapas på Kjeller (des. 2020)   Sekretariatet ber om innspill fra styret til tema og sted for styreseminar, dagsseminar og seminaret for styre- og klubbstyremedlemmer og våre ansattrepresentanter. | **Inger-Lise søker om OU-midler.**  **Frist 1. november.** |
| **5** | **Ou-seminar**  Vi har fått tildelt ou-midler for et seminar i Spania, for 20 stykker.  Vi søkte om å dra til Tolosaldea, men det blir for lang reisevei til at vi kan dra dit. Det er mulig å endre sted og innhold (ref. Eriks samtale med FF-sentralt), men det er en forutsetning at de kan bidra på seminaret.  Ønsket tidspunkt: 18-21 november. Flere alternative steder ble diskutert bl.a. Malaga og Barcelona; ønskelig med dirtektefly.  Styremedlemmene oppfordres til å komme med innspill til temaer for seminaret. | **Arve sjekker flytider, steder, priser og hotell-muligheter.**  **Inger-Lise og Arve sjekker muligheter for å besøke universiteter der**  **Arve undersøker hvem som skal inviteres** |
| **6** | **Hvordan styret skal jobbe fremover/sentral ressurs tillitsvalgtarbeid**  Inger-Lise kan bare jobbe 30% som leder. Tidligere leder hadde 50%.  Arve tar 20% ekstra til neste årsmøte. Inger-Lise og Arve vurderer seg imellom hvilke av tidligere leders oppgaver som skal fordeles til Arve.  Det ble ytret et ønske på møtet om at vi oppretter et digitalt arkiv for FF-OsloMet, og at det utarbeides en plan for arbeidet med en eventuell omorganiseringen av styret. | **Arve sjekker ut mulighet for digitalt arkiv.**  **Sekretariatet utarbeider overordnet plan for eventuell omorganisering.** |
| **7** | **Eventuelt**   * Vi trenger å velge forhandlingsdelegasjon til de kommende 2.5.1-lønnsforhandlingene. Det blir sak på neste styremøte. * Forskerforbundet har innført nytt regnskapssystem. Alle må registrere seg som brukere av systemet, og selv registrere honorar og utlegg der. | **Arve sender ut veiledning til nytt regnskapssystem.** |